หลังจากหมดประจำเดือนมาแล้ว2 วัน แฟนพึ่งมากินยาคุมแผงที่3 โดยกินวันที่ 3 นับจากหมดประจำเดือน และมีเพศสัมพันธ์แบบสดในวันที่4 แต่แตกนอก มีโอกาสท้องไหมครับ
สวัสดีค่ะ หากทานยาคุมกำเนิดครบ 21 เม็ด แล้วเว้นระยะไป 7 วัน แล้วได้เริ่มทานยาคุมแผงใหม่ต่อทันที หรือหากเป็นชนิด 28 เม็ด เมื่อทานครบ 28 เม็ดแล้ว ได้เริ่มทานแผงใหม่ต่อทันที ยาคุมก็จะออกฤทธิ์ในการป้องกันการตั้งครรภ์ได้อย่างต่อเนื่อง ดังนั้น แม้จะทานไปเพียง 1 เม็ด ยาคุมก็จะช่วยป้องกันการตั้งครรภ์ได้มากกว่า 99% โอกาสในการตั้งครรภ์ก็จะมีน้อยกว่า 1% ค่ะแต่หากเว้นระยะไปเกิน 7 วันแล้วจึงเริ่มทานยาคุมแผงใหม่ หรือทานครบ 28 เม็ด แล้วไม่ได้เริ่มทานยาคุมแผงใหม่ต่อเลย ฤทธิ์ในการป้องกันการตั้งครรภ์ก็จะหมดลงไป ดังนั้น เมื่อเริ่มทานยาคุมแผงใหม่ ก็ต้องรอครบ 7 วัน ยาจึงจะออกฤทธิ์ในการป้องกันการตั้งครรภ์ได้ ดังนั้น หากทานไปเพียง 1 เม็ด แล้วมีเพศสัมพันธ์ ก็จะมีโอกาสตั้งครรภ์ได้ ซึ่งหากใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% ค่ะ